जून में मारूति की बिक्री 8.8 फीसदी घटी  
देश की सबसे बड़ी कार निर्माता कम्पनी मारुति सुजुकी की कारों की बिक्री जून महीने में 8.8 फीसदी गिरी है।
देश की सबसे बड़ी कार निर्माता कम्पनी मारुति सुजुकी की कारों की बिक्री जून महीने में 8.8 फीसदी गिरी है। यह गिरावट कम्पनी के मानेसर स्थित उत्पादन संयंत्र में हुए 13 दिवसीय हड़ताल के कारण दर्ज की गई है। कम्पनी ने अपने बयान में कहा है कि जून 2010 में उसने 88,091 कारें बेची थीं लेकिन इस वर्ष जून माह में उसकी कारों की बिक्री 80,298 तक सीमित रही।  कम्पनी ने कहा,  "जून महीने में 10.5 दिनों तक कम्पनी के मानेसर स्थित उत्पादन संयंत्र में हड़ताल के कारण कोई उत्पादन नहीं हुआ।" 4 जून को शुरू हुए 13 दिवसीय हड़ताल के कारण मारूति ने 12,600 कारों का कम उत्पादन दिया और इस कराण उसे 380 करोड़ रुपये का नुकसान हुआ। मानेसर में कम्पनी अपने सबसे अधिक बिकने वाली हैचबैक कारें और कुछ सेडान, जैसे स्विफ्ट, स्विफ्ट डिजायर, ए-स्टार और एएक्स-4 का निर्माण करती है।